Boulevard Royal

De **Boulevard Royal** ass eng Strooss an der Uewerstad vun der Stad Lëtzebuerg. E féiert ëm den historesche Stadkär a verbënnt am Norden den Eecher Bierg, respektiv den Ausgang vum Helleg-Geescht-Tunnel, mat am Süden der Adolphe-Bréck an doriwwer eraus der Neier Avenue a Richtung Gare. E féiert op der ganzer Längt iwwer d'Nationalstrooss 7.

De Boulevard Royal gouf an den 1870er Joren op den ale Festungswierker vun der Festung Lëtzebuerg ugeluecht, déi ofgerappt gi waren. Den Numm, op enger Kaart vun 1890 och *Boulevard du Roi* genannt, bezitt sech op de Wëllem III., Kinnek vun Holland a Groussherzog vu Lëtzebuerg.

Ënner der däitscher Besatzung (1940 - 1944) huet d'Strooss „Königsring” geheescht.

Bis an d'1970er an 1980er Jore stoungen do eng Rëtsch Villae mat klenge Parke ronderëm. Mat der Entwécklung vun der Finanzplaz sinn dës no an no ofgerappt ginn an duerch Bürosgebaier oder Hoteller ersat ginn.

Och d'Aldringer-Schoul, nieft der Post, gouf ofgerappt, an an d'Plaz koum de Centre Hamilius an eng Busgare mat engem ënnerierdesche Passage an do drënner e Parking. De Parking an d'Busgare goufen den 31. Mee 2015 zougemaach an d'Gebai gouf am Summer 2015 ofgerappt fir mam neien Immobiliëprojet, Royal-Hamilius, ersat ze ginn.

Eent vun de wéinegen erhalene Gebaier vun Enn vum 19. Joerhonnert ass de Sëtz vun der Lëtzebuerger Zentralbank, dat virdrun der BIL gehéiert huet, an d'hënnescht Fassad vun der aler Schwämm.

## Bemierkenswäert Gebaier
(déi nach bestinn, oder déi mëttlerweil nees ofgerappt goufen)
*Centre Émile-Hamilius
* Servais-Haus (Boulevard Royal)
* Villa Bonaventure Guillaume Pescatore
* Villa Brincour
* Villa des Roses (Stad Lëtzebuerg)
* Villa Lamort
* Vollekshaus (Stad Lëtzebuerg)
* Villa Gillard

## Skulpturen um Boulevard Royal
* *Muse Noire* vum Lukas Arons (op Nr. 2)
* *De Feierstëppler* vun der Yvette Gastauer-Claire (op Nr. 2)
* *Les Girouettes* vum Philippe Hiquily (op Nr. 10A)
* *Le Souffle* vum Bertrand Ney (op Nr. 2)
* Klangstee vum Pinuccio Sciola (op Nr. 47)
* *La Gonflée* vum Rafael Springer (op Nr. 20)
* Muttergottesstatu um Eckgebai Boulevard Royal-Avenue Marie-Thérèse (2011 no der Renovéierung vum Gebai restauréiert an nei an d'Fassad installéiert)

Weider Skulpturen déi do stounge waren d*'[[Interpénétration]]* vum Lucien Wercollier (op Nr. 10A) a *La grande Tempérance* vun der Niki de Saint Phalle (op Nr. 51).

## Biller

HS20 Boulevard Royal.JPG|Südlecht Enn vum Bd. Royal (Kräizung Bd. Roosevelt an Av. Marie-Thérèse).
Luxembourg City Centre E Hamilius from bvd Royal.jpg|De Boulevard Royal op der Héicht vun der Place Émile-Hamilius (2011).
Luxembourg City boulevard Royal BGL BNP Paribas 2016.jpg|D'Gebai vun der BGL BNP Paribas (2017 ofgerappt).
Luxembourg City Virgin Mary statue 2012.jpg|D'Muttergottesstatu um Bd Royal.
Stadsgezichten Luxemburg, nr. 12 Vallee de la Petrusse Pont Adolphe , nr. 13 Bou, Bestanddeelnr 924-7164.jpg|Déi selwecht Skulptur um ale Gebai am Joer 1971.
Centre de relaxation aquatique Badanstalt Luxembourg City 2012-04.JPG|De Centre de relaxation aquatique "Badanstalt"
Luxembourg, Villa Lamort (1).JPG|Villa Lamort (2014)


## Literatur
* Robert Philippart, 2014, *Le chantier Royal-Hamilius commence. Il était une fois le boulevard Royal. Le patrimoine bâti disparu de nos jours.* Die Warte vum 27. Februar 2014, S. 6-7.
* Robert Philippart, 2014, *Le chantier Royal-Hamilius commence (II). Il était une fois le boulevard Royal. Le patrimoine bâti disparu de nos jours* Die Warte vum 6. Mäerz 2014, S. 5.
* Robert Philippart, 2012. *Le chantier Royal-Hamilius est lancé. Le boulevard Royal - emblématique du développement de la ville.* Die Warte vum 27. September 2012, S. 4-5.
* Denis Scuto, 1995. *Un crime de lèse-beauté: le Boulevard Royal, Luxembourg-Ville*. Tageblatt Nr. 86 vum 13. Abrëll 1995, S. 11.

## Um Spaweck

* "Le Boulevard Royal et son passé récent." *[[ons stad]]* Nr. 31/1989, S.2-3. (Fotoen, déi d'Haiser fréier an "haut" (1989) vergläichen)